Ғәрәп Берлеге

Ғәрәп Берлеге (, ) — ғәрәп илдәренең хәрби-сәйәси ойошмаһы,  1955—1956 йылдарҙағы Суэц кризисы алдынан Мысыр президенты Ғәмәл Әбдел Насер тәҡдиме менән   Үҙәк договор ойошмаһына  яуап итеп ойошторолаJankowski, James P. Nasser’s Egypt, Arab Nationalism, and the United Arab Republic. — Boulder and London: Lynne Rienner Publishers, 2002. — P. 82 — 235 p. — ISBN 1-58826-034-8..

 Ағзалары 
1956 йылдың июленә ҡарата берлек составына тулы хоҡуҡлы ағза булып түбәндәге илдәр инә:

 ссылка=Египет|граница|22x22пкс Мысыр
 ссылка=Иордания|граница|22x22пкс Иордания
  Йемен
 ссылка=Саудовская_Аравия|граница|22x22пкс Сәғүд Ғәрәбстаны 
 ссылка=Сирия|граница|22x22пкс Сүриә 

 Бурысы 
Берлек уға ингән илдәрҙең  Бөйөк Британия, Франция, Израиль  һәм башҡа илдәр яғынан янаған хәрби хәүефкә ҡаршы тороуҙы тәьмин итеү өсөн ойошторола.  

 Төҙөлөшө 
Берлеккә берләштерелгән   командование һәм Ғ. Ә.Насер йөҙөндә юғары  баш командующий етәкселек итә. Ҡатнашҡан илдәрҙең һәр береһе үҙенең ҡораллы көстәрен берлектең берләштерелгән командованиеһы ҡарамағына тапшыра.

 Тарихы 
Хәрби берлекте төҙөүгә әҙерлек 1954 йылда Мысырҙа башланаWalt, Stephen M. The Origins of Alliance. — Ithaca and London: Cornell University Press, 1987. — P. 80 — 321 p. — (Cornell Studies in Security Affairs) — ISBN 0-8014-9418-4..  «Ғәрәп Берлеге» һүҙбәйләнеше (барлыҡҡа килгән  ойошманың атамаһы булараҡ) Мысыр хөкүмәтенең үҙәк матбуғаты биттәрендә  1954 йылдан күренә башлай (атап әйткәндә, уны үҙенең өндәмәһендә милли ориентация  министры Сәләх Сәлем) ҡулланаMeyer, Gail E. Egypt and the United States: The Formative Years. — Rutherford: Fairleigh Dickinson University Press, 1980. — P. 127—230 p. — ISBN 0-8386-2018-3..

Берлектең йәҙрәһен Мысыр менән Сүриә тәшкил итә, улар Сәғүд Ғәрәбстаны менән хәрби берлекте  1955 йылдың аҙағында төҙөй. Шунда уҡ Йәмәндең дә ыңғай ҡарашы беленә. Иордания, был дәүләттәрҙең союздашы статусында икәнлеген белдерһә лә, хәрби йәһәттән  нейтраллек биләй һәм уны хәрби берлеккә  1956 йылдың июлендә генә йәлеп итә алаларJordan: Arab Alliance. // Military Review. — July 1956. — Vol. 36 — No. 4 — P. 70..

Асылда, хәрби ойошма булараҡ,  Берлек ул замандағы ваҡиғаларҙа хәл иткес роль уйнамай, һәм,  тарҡатыу тураһында формаль ҡарар булмаһа ла, йәшәүҙән туҡтай.  

 Иҫкәрмәләр 

Категория:Ғәрәп донъяһы
Категория:Хәрби-сәйәси блоктар
Категория:Һалҡын һуғыш